ANEXA NR.8 LA HCL NR. 
Procedura de acordare a facilităţilor fiscale categoriilor de persoane fizice

prevăzute în Legea nr. 227/2015 privind Codul fiscal

Art.1 – (1) Pentru anul fiscal 2026, beneficiază de reducere în proportie de 50%, fără a depăşi impozitul anual datorat, la plata impozitului pentru clădirea folosită ca domiciliu, următoarele categorii de persoane:

a) persoanele fizice ale căror venituri lunare sunt mai mici decât salariul minim brut pe ţară

b) persoanele fizice ale căror venituri lunare constau in exclusivitate din indemnizaţie de şomaj sau ajutor social.

              (2) Reducerea prevăzută la alin.(1) se acordă doar în cazul în care persoanele care se încadrează în prevederile alin.(1) literele „a” şi „b” nu deţin mai multe proprietăţi în afara celei de domiciliu.

Art.2 – Pentru anul fiscal 2025, persoanele prevăzute la art.1 alin.(1) din prezenta hotărâre, beneficiază de reducere în proporţie de 50% la plata impozitului pe terenul aferent locuinţei de domiciliu, în condiţiile prevăzute la art.1 alin.(1) din prezenta hotărâre.

Art.3. – a) Creanţele fiscale restante aflate în sold la 31.12.2025 mai mici de 40 lei se anulează conform Legea nr. 227/2015, art. 266, alin. 5, 6 şi 7, cu modificările şi completările ulterioare.
          - b)  Suprasolvirile aflate în sold la data de 31.12.2025, mai vechi de cinci ani, se vor anula pentru rolurile fără bunuri sau alte taxe înregistrate în evidențele fiscale. 
Art.4 – În cazul persoanelor care deţin în coproprietate un imobil, reducerea se acordă, în condiţiile prezentei hotărâri, doar persoanei care îndeplineşte condiţiile precizate la art.1 şi 2 din prezenta anexă, şi doar pentru cota sa de proprietate.

Art.5 – Reducerea de impozit se acorda numai pentru locuinta de domiciliu si terenul aferent acesteia pe baza de cerere, proportional cu perioada ramasa pana la sfarsitul anului, scutirea operand cu data de intai a lunii urmatoare celei in care persoana depune documentele justificative in vederea scutirii si proportional cu cota de proprietate apartinand acestuia.

  Cererea va cuprinde :

- elementele de identificare a solicitantului

- elementele de identificare a bunurilor impozabile pentru care se   solicita reducerea
- natura obligatiei bugetare pentru care se solicita reducerea.

  In sustinerea cererii se vor depune urmatoarele documente:

- copie de pe buletinul de identitate al solicitantului, certificat in conformitate cu originalul, de catre     

  personalul Serviciului contabilitate, impozite si taxe 
- actele care stau la baza stabilirii sumelor pentru care se solicita reducerea (copie extras CF actualizat,  

  copie contract de vanzare-cumparare)

- acte care să dovedeasca veniturile solicitantului (ex : adeverinta de salariu, cupon de pensie,   

  adeverinta din care sa rezulte ca beneficiaza de ajutor de somaj si/sau alocatie de sprijin)

- declaratie pe propria raspundere a solicitantului din care sa rezulte ca nu realizeaza alte venituri decat   

   cele pentru care a depus acte.

   Persoanele care nu realizează nici un fel de venit au obligaţia să prezinte o adeverinţă de la Administratia Finanţelor Buzias in acest sens.

Art.6 – Facilitatile fiscale pot fi solicitate si acordate atat inaintea inceperii executarii silite cat si in timpul executarii acesteia.

Art.7 – Pentru a beneficia de reducerea la plata impozitului pe clădire prevăzută la art.1 alin.(1) din prezenta anexă , solicitantul nu trebuie sa  figureze in evidentele primariei cu debite restante.

Art.8 - Pentru solutionarea fiecarui dosar privind cererea de reducere  a impozitului pe cladire si teren, Serviciul de contabilitate, impozite si taxe va  intocmi un referat cu propunerea de reducere, in conditiile legii si a prezentei hotarari.

Art.9 – Persoanele fizice beneficiare a reducerilor ce fac obiectul prezentei anexe vor fi obligate ca in situatia in care intervin modificari cu privire la veniturile acestora, sa instiinteze serviciul de specialitate in cel mult 30 de zile de la data modificarii respective.
